**Naziv obveznika:** Sveučilište Josipa Jurja Strossmayera u Osijeku, Filozofski fakultet Osijek

**Broj RKP-a:** 02321 **MB:** 03014185 **OIB:** 58868871646

**Pošta i mjesto:** 31000 Osijek **Adresa:** Lorenza Jagera 9 **Razina:** 11

**Razdjel:** 080 **Šifra djelatnosti:** 8542 **Šifra županije:**XIV

**Šifra grada/općine:** 312 **Oznaka razdoblja:** 2019-12

**BILJEŠKE**

**UZ FINANCIJSKE IZVJEŠTAJE ZA 2019. GODINU**

Djelatnost Fakulteta je visoko obrazovanje, ustrojavanje i izvođenje preddiplomskih, diplomskih i poslijediplomskih sveučilišnih studija i poslijediplomskih specijalističkih studija, organizacija i izvedba studijskih programa stručnih studija, istraživanje u području društvenih i humanističkih znanosti, znanstvenoistraživački rad u znanstvenim poljima u okviru društvenih i humanističkih znanosti, te u interdisciplinarnim područjima znanosti, organizacija i izvođenje programa cjeloživotnog učenja te programa stručnog usavršavanja, izdavačka, knjižnična i informatička djelatnost za potrebe nastave, znanstvenog i stručnog rada te za potrebe promidžbe Fakulteta, prodaja promotivnih materijala za potrebe promidžbe Fakulteta te prodaja vlastitih izdanja, recenzija i revizija projekata i studija, te izrada znanstveno-istraživačkih, stručnih i razvojnih projekata, elaborata i znanstveno-istraživačkih studija iz znanstvenih područja Humanističkih i Društvenih znanosti - organiziranje znanstvenih, stručnih i drugih skupova, savjetovanja i seminara, usluge informacijskog društva, ostalo obrazovanje i poučavanje, obrazovanje odraslih (programi učenja stranih jezika, organizacija i izvedba programa obrazovanja odraslih, programi usavršavanja), računalno programiranje, savjetovanje i djelatnosti povezane s njima, ostale uslužne djelatnosti u vezi s informacijskom tehnologijom i računalima - prevoditeljske usluge i usluge tumača.

Dužnost dekana obavlja prof. dr. sc. Loretana Farkaš. Tijekom 2019. godine došlo je do promijene Voditelja ureda za računovodstveno-financijske poslove i obavlja ga Mario Varga koji je sastavio financijske izvještaje i bilješke uz financijske izvještaje za 2019. godinu.

Zakonski propisi prema kojima Filozofski fakultet posluje su Statut Filozofskog fakulteta, Zakon o znanstvenoj djelatnosti i visokom obrazovanju, Pravilnik o studijima i studiranju na Sveučilištu i svim ostalima Zakonima i Pravilnicima kojima posluju Fakulteti.

**BILJEŠKE UZ BILANCU**

**Tablica 1.** Popis sudskih sporova u tijeku

|  |  |  |  |  |  |  |  |
| --- | --- | --- | --- | --- | --- | --- | --- |
| Rb. | Tuženik | Tužitelj | Sažeti opis prirode spora | Iznos glavnice | Procjena financijskog učinka | Procijenjeno vrijeme odljeva ili priljeva sredstava | Početak sudskog spora |
| 1. | Filozofski fakultet Osijek | Z.H. | Tužba zbog parkirališta | 15.712,50 | 15.712,50 | tijekom 2020. | u tijeku |
| 2. | S.M. | Filozofski fakultet Osijek | Naknada štete | 222.900,00 | 222.900,00 | tijekom 2023. godine | 17. travnja 2019. |

**AOP 010 – Poslovni objekti**

Tijekom 2019. godine došlo je do povećanja vrijednosti poslovnih objekata jer su bila znatna ulaganja u novu zgradu kupljenu 2018. godine koja je prenamijenjena u Knjižnicu Fakulteta.

**AOP 063 – Financijska imovina**

Financijska imovina se povećala (185,4) što je rezultat viška prihoda poslovanja koji su nastali iz cjeloživotnog obrazovanja, neutrošenih sredstava konferencija, prihoda od namjenskih školarina, projekata, prihoda od publikacija.

**AOP 158 –Rashodi budućih razdoblja i nedospjela naplata prihoda**

Unaprijed plaćeni rashodi budućih razdoblja iznose 2.984.189 kuna i odnose se na plaću za 12/2019, te pretplatu na časopis u iznosu 1.258 kuna.

**AOP 162 – Obveze**

Obveze su se povećale u odnosu na prethodnu godinu za (106,8) i to se najviše odnosi na osnovice za plaću u javnim službama u odnosu na prethodnu godinu, te povećanje obveza za intelektualne usluge (vanjska suradnja zbog studija Sociologije i odlazaka nastavnog kadra u mirovinu).

**AOP 232 – Višak prihoda**

Višak prihoda u iznosu 4.386.421 se sastoji od cjeloživotnog obrazovanja, neutrošenih sredstava konferencija, prihoda od namjenskih školarina, projekata, prihoda od publikacija.

**AOP 236 – Manjak prihoda**

Manjak prihoda u iznosu 1.078.625 kuna se sastoji od nefinancijske imovine što je rezultat većeg ulaganja u zgradu.

**BILJEŠKE UZ PR-RAS**

**AOP 045 – Pomoći iz inozemstva i od subjekata unutar općeg proračuna**

Pomoći iz inozemstva i od subjekata unutar općeg proračuna su prihodi za pomoći međunarodnih organizacija, te institucija i tijela EU, prihoda za doprinose osobama na stručnom osposobljavanju za rad bez zasnivanja radnog odnosa, pomoći Osječko-baranjske županije za subvenciju Noći Filozofskog fakulteta i znanstvene konferencije Carn-Alara. Najveći dio prihoda se odnosi na Erasmus programe mobilnosti nastavnog i nenastavnog osoblja, te projekta Razvoj i osnivanje integriranog studijskog programa "Medicina na njemačkog jeziku.

**AOP 105 – Prihodi od upravnih i administrativnih pristojbi, pristojbi po posebnim propisima i naknada**

Ova vrsta prihoda je u 2019. godini zabilježila indeks 109,5. To su uglavnom prihodi od školarina i upisnina studenata preddiplomskog, diplomskog, doktorskog studija, te prihoda od projekata Hrvatske zaklade za znanost.

**AOP 123 – Prihodi od prodaje proizvoda i robe, te pruženih usluga i prihodi od donacija**

Navedeni prihodi su zabilježili indeks 117,7 i to se odnosi na povećan broj polaznika cjeloživotnog obrazovanja, te donaciju Zaklade Adris u iznosu 80.000,00 kuna za projekt.

**AOP 160 – Materijalni rashodi**

Materijalni rashodi su u odnosu na prethodnu godinu smanjeni (90,3) zbog racionalnijeg upravljanja ovom vrstom rashoda.

**AOP 174 – Rashodi za usluge**

Rashodi za usluge su povećani u odnosu na prethodnu godinu (115,3). Porast je nastao zbog povećanja usluga tekućeg i investicijskog održavanja radi ulaganja u zgradu, povećane promidžbe Fakulteta, te najma prostora i opreme.

**AOP 185 – Ostali nespomenuti rashodi**

Porast od (120,0) je zbog povećanih rashoda za reprezentaciju koji su nastali organizacijom znanstvenih i stručnih skupova.

**AOP 286 – Obračunati prihodi poslovanja – nenaplaćeni**

Nakon ispravka vrijednosti potraživanja, potraživanja za školarine studenata iznose 258.253 kuna. Razlog smanjenja (25,8) je zbog bolje naplate prihoda i dijelom otpisa potraživanja.

**AOP 341 – Rashodi za nabavu nefinancijske imovine**

Smanjenje je nastalo zbog toga što je u prethodnom razdoblju kupljena zgrada koja je prenamijenjena u Knjižnicu.

**AOP 635 – Višak prihoda i primitaka raspoloživ u sljedećem razdoblju**

Višak prihoda raspoloživ u sljedećem razdoblju je 3.307.796 kuna. Sastoji se od prihoda cjeloživotnog obrazovanja, neutrošenih sredstva od konferencija, prihoda od namjenskih školarina, projekata, prihoda od publikacija.

**BILJEŠKE UZ P-VRIO**

**AOP 018 – Promjene u obujmu imovine**

Do smanjenja financijske imovine u iznosu 57.965 kuna je došlo zbog otpisa potraživanja.

**BILJEŠKE UZ RAS-FUNKCIJSKI**

**AOP 110 – Obrazovanje**

Rashodi (klase 3 i klase 4) u iznosu 46.110.863 su razvrstani u prvi i drugi stupanj naobrazbe, te obrazovanje koje se ne može definirati po stupnju koje se odnosi na cjeloživotno obrazovanje. Prvi stupanj naobrazbe je broj studenata preddiplomskog studija dok je drugi stupanj naobrazbe broj studenata diplomskog studija. Budući da Filozofski fakultet Osijek ima najveći broj studenata na preddiplomskom studiju iznos 21.673.947 kuna se odnosi na prvi stupanj naobrazbe, a 13.507.843 kuna je drugi stupanj naobrazbe, dok 10.929.073 kuna su rashodi za cjeloživotno obrazovanje.

**BILJEŠKE UZ OBVEZE**

**AOP 001 – Stanje obveza 1.1.2019. godine**

Stanje obveza sa 1.1.2019. godine je bilo 3.439.861 kuna.

**AOP 002 – Povećanje obveza u izvještajnom razdoblju i AOP 019 – Podmirene obveze u izvještajnom razdoblju**

Povećanje obveza na kraju izvještajnog razdoblju u odnosu na podmirene obveze su 168.718 kuna.

**AOP 036 – Stanje obveza na kraju izvještajnog razdoblja**

Obveze na kraju izvještajnog razdoblja su 3.608.579 i najvećim djelom se sastoje od izdataka za plaće zaposlenika za plaću 12-2019, intelektualne usluge, te režijske troškove. Treba napomenuti, da ukupan iznos obveza su nedospjele obveza koje će biti tijekom siječnja 2020. godine.

U Osijeku, 28. siječnja 2020. godine Odgovorna osoba

Osoba za kontaktiranje: Mario Varga, mag. oec.

Telefon: 031 494 629 prof. dr. sc. Loretana Farkaš